Massive blast এজন দুজন অথবা এক ডজন নহয়! এখন তৈল পৰিবাহী টেংকাৰৰ বিস্ফোৰণত মৃত্যু হৈছে ৯১ জনতকৈ অধিক লোকৰ।
এই হৃদয় বিদাৰক ঘটনাটো সংঘটিত হৈছে পশ্চিম আফ্ৰিকাৰ ছিৰিয়া লিয়নীৰ ৰাজধানী চহৰত।
প্ৰকাশিত বাতৰি অনুসৰি শুকুৰবাৰে দেশখনৰ ৰাজধানী চহৰ ফ্ৰীটাউনৰ এটা পেট্ৰল ষ্টেশ্যনৰ সমীপত সংঘটিত হয় এই ভয়াৱহ বিস্ফোৰণটো।
বিস্ফোৰণৰ ফলত কিমান লোক হতাহত হৈছে সেয়া এতিয়াও স্পষ্ট হোৱা নাই।
প্ৰকাশিত বাতৰি মতে মৃত্যুৰ সংখ্যা আৰু বৃদ্ধি পোৱাৰ সম্ভাৱনা আছে। বিস্ফোৰণত কিমান লোক আহত হৈছে সেয়াও স্পষ্ট হোৱা নাই।
দেশখনৰ উপ স্বাস্থ্যমন্ত্ৰী আমাৰা জাম্বাইয়ে প্ৰকাশ কৰা অনুসৰি ৰাজধানী চহৰখনৰ বিভিন্ন হাস্পতালত প্ৰায় ১০০ গৰাকী আহত লোকক চিকিৎসাৰ বাবে ভৰ্তি কৰোৱা হৈছে।
আন্তঃৰাষ্ট্ৰীয় সংবাদ মাধ্যমত প্ৰকাশিত বাতৰি মতে এতিয়ালৈকে ৯১ টা মৃতদেহ উদ্ধাৰ কৰিছে উদ্ধাৰকাৰী দলে।
বিস্ফোৰণৰ সঠিক কাৰণ জানিব পৰা হোৱা নাই যদিও ইন্ধন লিক্ড হোৱা টেংকাৰখনৰ পৰা তেল সংগ্ৰহ কৰিবলৈ ভিৰ জমা হোৱা ফলতে মৃতকৰ সংখ্যা এইদৰে বৃদ্ধি পালে।
উল্লেখ্যে যে ইয়াৰ পূৰ্বেও পশ্চিম আফ্ৰিকা দেশসমূহত ইন্ধন পৰিবাহী টেংকাৰ বিস্ফোৰণ ঘটনা সংঘটিত হৈছিল।
২০১৮ চনত ডেম'ক্ৰিটক ৰিপাব্লিক অৱ কংগোত আৰু ২০১৯ চনত তাঞ্জানিয়াটো সংঘটিত হৈছিল তদ্ৰূপ বিস্ফোৰণ। যি দুটা বিস্ফোৰণত মৃত্যু হৈছিল ক্ৰমে ৫০ আৰু ৮৫ গৰাকীকৈ লোকৰ।
Northeast Now Exclusive: চৰকাৰৰ এটা ভুল নীতিৰ মাৰাত্মক ফল ভুগিব নেকি আৰক্ষীৰ লগতে মহানগৰবাসীয়ে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
